ועדת הכספים, כנסת 20, פרוטוקול מספר 190, 2015-12-08 10:00

משה גפני: בוקר טוב, אני מתכבד לפתוח את הישיבה.

משה גפני: על סדר-היום: צו תעריף המכס והפטורים ומס קנייה על טובין (תיקון מס' 16 והוראת שעה מס' 13), התשע"ו-2015.

משה גפני: בבקשה.

<קובי בוזו: הצו של פרט 411 הוא צו שהוא בהמשך גם לדיון שהיינו כאן לפני כחצי שנה בנושא דלק לכלי טיס.

<קובי בוזו: דיברנו על דלק לכלי טיס בפטור.

<קובי בוזו: קבענו שהדלק יהיה דס"ל ובנזין 100 – אלה שני סוגי הדלקים שמשמשים לכלי טיס.

<קובי בוזו: מה שעשינו – הבנזין 100, היה לו פטור מבלו – על ייצור מקומי חל בלו - עד סוף שנת 2014, ובאנו לוועדת הכספים, והארכנו את הפטור עד סוף שנת 2017.

<קובי בוזו: על דלקים מיובאים לא חל מס קנייה, ובטעות לא תיקנו את צו תעריף המכס, שיהיה זהה בדיוק לצו הטלת בלו.

<קובי בוזו: לכן התיקון שאנחנו מביאים היום לוועדה הוא צו שמתקן את צו תעריף המכס, וקובע אותו דבר כמו בבלו – מס קנייה פטור על דס"ל, והוראת שעה שקובעת פטור ממס קנייה על בנזין 100 עד סוף 2017.

<קובי בוזו: כך תהיה זהות בין שני הצווים.

משה גפני: על ייבוא דלקים.

<קובי בוזו: בין ייבוא לייצור מקומי.

משה גפני: תוכל לחזור, למה ההטבה הזאת, דלק למטוסים?

<קובי בוזו: קודם כל, יש הטבה בין-לאומית, שאנחנו נותנים דלק לטיסות מסחריות.

משה גפני: למה?

<קובי בוזו: יש אמנה שחתמנו עליה.

משה גפני: למה?

<קובי בוזו: המטרה היא שיתדלקו גם בארץ.

משה גפני: אני שואל, למה איש אמנה כזאת?

משה גפני: למה מדינות העולם רוצות את הפטור הזה על דלק ומטוסים?

משה גפני: למה?

משה גפני: בבקשה.

<איריס וינברגר: איריס וינברגר, היועצת המשפטית, מכס ומע"מ, רשות המסים.

<איריס וינברגר: כל ענף התעופה, ככלל, יש בו הרבה מאוד פטורים, בכל הקשור לטיסות הבין-לאומיות, לטיסות המסחריות.

<איריס וינברגר: יש אמנה.

<איריס וינברגר: רוב המדינות - לדעתי, זו אמנה שכל המדינות מחויבות לה.

משה גפני: מה הסיבה?

משה גפני: כי מטוס מגיע למדינה מסוימת, הוא מתדלק שם- - -

<איריס וינברגר: יש כאן תנועה כל הזמן.

<גיא גולדמן: חברת תעופה שמשלמת בלו על הדלק היא בנחיתות מול חברה שהדלק שלה פטור.

<קובי בוזו: הפטור גם קיים בכלי שייט.

משה גפני: הבנתי.

משה גפני: מה שאתם עושים עכשיו, זה כל העולם בעצם.

משה גפני: העולם נותן פטורים ממכס, ממס קנייה, אני מבין.

משה גפני: ממע"מ, מבלו, כי נוסעים ממדינה למדינה, שלא כל אחד ייתן.

<איריס וינברגר: כן.

משה גפני: טוב.

משה גפני: כי זה לא הדבר הכי חשוב, לתת עליו פטורים.

משה גפני: יש דברים יותר חשובים.

<איריס וינברגר: זה נכון פיסקלית בין-לאומית.

<גיא גולדמן: גם לא מדובר בצריכה בישראל, בטיסה בין-לאומית.

<גיא גולדמן: הצריכה היא לא בארץ.

<גיא גולדמן: בדרך כלל המיסוי הוא על צריכה בארץ.

משה גפני: אבל אתם עכשיו אומרים שהצו יחול על מס קנייה, אז זה כן יהיה בארץ.

<גיא גולדמן: זה כבר חל.

<גיא גולדמן: אבל שאלת על מטוסים.

משה גפני: אתם צודקים, אבל אני חושב שזה אי-צדק, כי כשמדברים על פטורים ממכס וממס קנייה, יש דברים יותר חשובים.

<גיא גולדמן: יש צדק בדבריך.

<גיא גולדמן: לכן בעולם ממסים עכשיו יותר ויותר טיסות.

<גיא גולדמן: יש מסי נסיעות, כמו שהיה בעבר, אבל יותר על טיסות פנימיות.

משה גפני: בבקשה.

<ברוני חירמן: ברוני חירמן, אגף תכנון כלכלי, משרד התחבורה.

<ברוני חירמן: אחת הסיבות העיקריות שזה חשוב לנו, זה כי דלק מהווה מרכיב עיקרי בעלות של שעת טיסה, והחשש שלנו, שברגע שזה יתייקר, חברות יתחילו לחסוך בשעות הכשרת טייסים, וזה יכול לפגוע בבטיחות הטייס.

<ברוני חירמן: מעבר לכך, אנחנו מדברים כרגע על בנזין 100 LL, שמשמש בתעופה קלה, ואנחנו לא מדברים על טיסות מסחריות.

<ברוני חירמן: אנחנו מדברים על טיסות חקלאיות לצורכי ריסוס, ניקוי קווי חשמל, הטסה רפואית, כיבוי אש והכשרת טייסים בבתי ספר לטיס.

משה גפני: ולא מדברים על טיסות מסחריות?

<ברוני חירמן: לא.

<ברוני חירמן: בנזין 100 LL שכרגע מדובר עליו זה מודל שמשמש מטוסים בתעופה קלה.

משה גפני: אבל מדברים גם על טיסות מסחריות.

<ברוני חירמן: לא.

<ברוני חירמן: זה דס"ל.

<ברוני חירמן: זה לגבי אמנות בין-לאומיות.

<ברוני חירמן: אנחנו מדברים כרגע על בנזין 100 LL, שמשמש במטוסים יותר קטנים, בתעופה קלה.

משה גפני: אבל אנחנו נותנים את הפטור הזה לכולם – נותנים גם לטיסות מסחריות וגם- - -

<ברוני חירמן: לטיסות מסחריות זה מכוח אמנות בין-לאומיות.

<ברוני חירמן: זה לדס"ל.

<איריס וינברגר: אנחנו מונעים את הפטור על בנזין 95.

משה גפני: בסדר, אבל זה אותו עיקרון.

מיקי לוי: ומה לגבי מטוסים פרטיים?

<ברוני חירמן: גם מטוסים פרטיים, אבל זה מיעוט.

<ברוני חירמן: אנחנו בסך הכול בבנזין 100 LL משתמשים כ-250 מטוסים קטנים במדינת ישראל, רובם ככולם- - -

מיקי לוי: את אומרת שאת לא יכולה להפריד, אז עוד פעם אני נותן פרס לעשירים – מי שגם מחזיק מטוס פרטי, יקבל גם פטור.

מיקי לוי: איזה כיף.

<ברוני חירמן: קודם כל, אנחנו מדברים רק עד סוף 2017.

משה גפני: ועד סוף 2017 אנחנו נדאג שהם יהיו עניים.

מיקי לוי: את מבינה שמי שמחזיק מטוס פרטי, גם צוחק עליי מלמעלה.

<ברוני חירמן: לא.

<ברוני חירמן: רוב השימושים הם לא לטיסות פרטיות.

<ברוני חירמן: אני חוזרת: זה הטסה רפואית, זה ניקוי קווי חשמל- - -

מיקי לוי: אין בעיה.

מיקי לוי: מצוין.

מיקי לוי: את יודעת כמה בהרצליה עומדים על הקרקע מטוסים פרטיים?

מיקי לוי: אני שואל.

משה גפני: דיברנו בישיבה הקודמת על לעשות הפרדה.

מיקי לוי: יש שם מטוסים עם שני מנועים סילוניים – עם שניים.

מיקי לוי: לא עם אחד.

מיקי לוי: שהוא לא עולה על טיסה מסחרית.

מיקי לוי: הוא טס במטוס שלו לחו"ל לסוף שבוע, לששי-שבת, לא לוויקנד ארוך.

מיקי לוי: אם אתם לא תמצאו דרך לומר שלעשירים, לא, אני אצביע נגד.

<קובי בוזו: מצאנו.

<קובי בוזו: בשנת 2017 הפטור על הבנזין- - -

מיקי לוי: אבל יש 2016.

מיקי לוי: זה שנה שלמה שהוא יחגוג עליי.

משה גפני: אישרנו את זה לפני חצי שנה, אחרי שהיה כל הדיון.

מיקי לוי: אדוני היושב-ראש, למי שיש, ימשיך להיות יותר.

מיקי לוי: זה מה שאני אומר.

משה גפני: לא תמנע את זה.

<ברוני חירמן: - - -

משה גפני: את יורדת לפרטים המקצועיים.

משה גפני: מה שחבר הכנסת מיקי אומר, את מה שאני גם מרגיש.

משה גפני: המציאות היא שאנחנו מתלבטים פה מאוד קשה בנושא של מתן פטורים, על כל מיני נושאים – במע"מ, בפטורים אחרים, בדברים שהם מצילי חיים, והם דברים שאנחנו עומדים מול רשות המסים בבעיה גדולה.

משה גפני: מה שקורה עכשיו, אנחנו שוב מאשרים, וכנראה לא תהיה לנו ברירה – נצטרך לאשר את זה, אבל המשמעות של העניין, שמהפטור הזה ייהנו אנשים שאינם צריכים ליהנות מזה.

משה גפני: זה כספי ציבור, והכספים האלה ילכו לאנשים עשירים.

<ברוני חירמן: זה בשוליים.

משה גפני: אי-אפשר להחריג את זה?

משה גפני: להגיד שמדובר – על מה שאמרת קודם - על ריסוס, על מצילי חיים.

מיקי לוי: מסוקי המשטרה – גם בסיפור?

<ברוני חירמן: - - -

מיקי לוי: צר לי.

מיקי לוי: לא רוצה להגיד כמה – יש שם מסוקים שמשמשים להקפצת כוחות, לתצפיות, כשיש אירועי דקירה בירושלים.

מיקי לוי: לא יכול להיות שלמשטרה לא יהיה.

<קובי בוזו: אם הם משתמשים בבנזין 100, יש להם פטור.

<קובי בוזו: זה פטור על סוג דלק.

<קובי בוזו: לא לפי השימוש.

<קובי בוזו: כל הבנזין 100 פטור.

מיקי לוי: יש להם פטור?

<מוטי מור: כן.

<מוטי מור: שמי מוטי מור.

<מוטי מור: כאן מדובר לפי סוג הדלק.

משה גפני: יש לך מושג אם המשטרה משתמשת בסוג הדלק הזה?

<קריאה: יש להם מנועי טורסו סילון, שהם משתמשים בדס"ל.

משה גפני: למה לא ישבתם במשרד התחבורה וברשות המסים, לנסות לבודד את אלה שאינם זכאים לפטור הזה?

משה גפני: למצוא פתרון.

משה גפני: זה קצת מוזר.

משה גפני: אני לא בעד, להחמיר עם אנשים, אבל זה סוג אנשים שלא כל כך מפריע להם העניין.

משה גפני: לי אין מטוס פרטי.

<ברוני חירמן: אין שום אפשרות לעשות בקרה על הכמויות, איפה הם יתדלקו.

מיקי לוי: כמה מטוסים פרטיים יש במדינת ישראל?

מיקי לוי: מישהו יכול לתת לי תשובה?

משה גפני: בבקשה.

<אברהם ליבלינג: שמי אברהם ליבלינג, ראש אגף פיקוח אווירי, מרשות התעופה האזרחית.

<אברהם ליבלינג: כמה מטוסים פרטיים יש במדינת ישראל – לא במדויק, אבל מטוסים פרטיים ממש בהפעלה כללית, שאינם עובדים בחברות – יש כ-80.

מיקי לוי: ואלה שרשומים על שם החברה והם למעשה מטוס פרטי לכל דבר ועניין?

מיקי לוי: זה שהוא רשום על שם החברה - אתה יודע.

<ברוני חירמן: זה קשור גם למיסוי על מטוסים במיסוי בקנייה שלהם.

<ברוני חירמן: אם הם לא הולכים לעבוד בצורה מסחרית, יש עליהם מיסוי.

<ברוני חירמן: טיפלנו בזה באופן ישיר.

<ברוני חירמן: מי שרושם את זה - וזה תהליך לא קל - לא ניתן לעקוף את זה.

משה גפני: אתה אומר שיש כ-80?

משה גפני: אנחנו לא תופסים אותך במספר.

משה גפני: כמה בערך בחברות?

<ברוני חירמן: 200.

<ברוני חירמן: 550 סך הכול מטוסים פעילים במדינת ישראל.

<ברוני חירמן: אצל הרשמת יש יותר, אבל הפעילים הם 550.

<ברוני חירמן: מתוכם כ-200 הם בחברות – נזכרו פה – שעושות מריסוס, דרך פינוי, אמבולנסים.

<ברוני חירמן: ויש כ-80 מטוסים שהם בבעלות פרטית.

<ברוני חירמן: הבעיה, גם בבעלות פרטית – אני מבין את הבעיה במדינת ישראל של התדמית של תעופה לעשירים, ואני לא אומר שאין עשירים שאין להם מטוסים פרטיים.

משה גפני: אגב, אנחנו בעד עשירים.

מיקי לוי: עיני לא בעושר שלהם.

מיקי לוי: סבבה.

מיקי לוי: מעסיקים עובדים- - -

משה גפני: או שמעסיקים או שלא מעסיקים.

משה גפני: אין בעיה.

משה גפני: השאלה, אם צריך לתת להם פטור.

<אברהם ליבלינג: הצורך לאפשר לתעופה הקלה, שיש לה טלטלה גדולה מאוד מבחינת- - -

משה גפני: התחלת לומר שיש 80 מטוסים פרטיים, והתחלת להגיד שהם - מה- - -

<אברהם ליבלינג: כדי לשמור על רמה בטיסה- - -

משה גפני: אבל זה פרטי ממש.

משה גפני: אין שימוש לציבור ב-80 האלה.

<אברהם ליבלינג: נכון.

<אברהם ליבלינג: עדיין לא כולם שם עשירים, לצורך העניין.

משה גפני: בסדר.

משה גפני: לא חשוב.

משה גפני: זה לא ריסוס, זה לא הצלת חיים.

אביגדור ליברמן: ברגע שנייקר את זה לרמה בלתי-אפשרית, הם לא יוכלו לשמור על אותה רמת טיסה, ועל הבסיס הזה נתתם, אני חושב, את הפטור- - -

<עמוס יוגב: שמי עמוס יוגב, מרשות המסים.

<עמוס יוגב: אני רוצה להתייחס, בגדול – הפרדנו בייבוא בין מטוסים – בשיתוף רת"א, כמובן – בין מטוסים לשימושים פרטיים, לשימושים אחרים, שהם מסחריים – כיבוי אש, חקלאות וכו'.

<עמוס יוגב: הגדרנו הסדר של שימוש ל-85%, כלומר אם כלי טיס משמש – אנחנו יכולים לבדוק את הרישום, וגם עשינו בדיקה כזאת – ב-85% מהשימוש שלו לכיבוי אש, למה שמוגדר מונית אוויר, לשימושים אחרים, שהם לא פרטיים, אז אנחנו מאפשרים לו פטור ממס קנייה לפי מוצרי יוקרה, לפי מה שקבע שר האוצר הקודם, יאיר לפיד.

<עמוס יוגב: זו הפרדה שיצרנו.

<עמוס יוגב: כאן אנחנו מדברים על אפשרות כזאת.

<עמוס יוגב: לא פנו אלינו בנושא, אז אני לא רוצה להיכנס לזה, אבל יש מידה מסוימת של אפשרות להפריד ביניהם, כלומר שימושים פרטיים.

<עמוס יוגב: אבל המטוסים האלה שהוא מדבר עליהם, של השימושים הפרטיים, עושים גם פעילויות אחרות כמו מוניות אוויר, שאנחנו כן מאפשרים להם פטור במס קנייה.

משה גפני: אבל נדמה לי שאתה עושה הפרדה.

משה גפני: זה לא נושא הדיון שלנו.

<עמוס יוגב: נכון, אני עושה הפרדה, לכן לא התערבתי עד עכשיו, אבל הוא פנה אליי.

משה גפני: לא חשוב.

משה גפני: אותם 80 שעליהם הוא דיבר, הפרטיים – אני לא מדבר על מס הקנייה; במס קנייה ברור לגמרי, שאתם צריכים למצוא, אבל במס קנייה אתה מדבר על המטוס עצמו.

<עמוס יוגב: נכון.

<עמוס יוגב: יצרנו הפרדה בתהליך מס הקנייה.

משה גפני: בסדר, אבל זה לא הנושא שאנחנו מתבקשים לאשר עכשיו.

<גיא גולדמן: צריך לזכור שבדלק יש היבט סביבתי, ובדיון הקודם היה פה נציג הגנת הסביבה.

<גיא גולדמן: דלק בנזין 100 הוא מזהם, והנציג דיבר, והוא לא פה היום.

משה גפני: זה גם חלק מהבעיה.

משה גפני: אנחנו נותנים פה גם למטוסים פרטיים, אנחנו נותנים גם לדלק מזהם, אנחנו נותנים פטור.

<ברוני חירמן: צריך לזכור שזה בגובה גבוה מאוד, הפליטות של המזהמים הן בגובה מעל גובה של ארובות חברת חשמל – זה אחד.

<ברוני חירמן: בי"ת, אנחנו מדברים על כמויות- - -

משה גפני: זה הטיעונים לעונש.

משה גפני: ..

<ברוני חירמן: מדברים על כמויות מאוד קטנות.

<ברוני חירמן: כמות בנזין 100 LL שמשמשת בשנה, זה פחות מתחנת דלק אחת לשנה.

משה גפני: נקל עליו בעקבות העניין, אבל מה שאומר חבר הכנסת לוי ואני, שאנחנו הולכים לתת פה פטור לדבר שמכל הסיבות שבעולם, לא צריך לעשות את זה.

משה גפני: גם הנושא של דלק מזהם, את יכולה לומר שהדלק המזהם הוא בגובה רב, כל הפליטה שלו היא כמו תחת דלק אחת – זה בסדר, אבל זו גם סיבה לא לתת לו, וגם הסיבה, שמדובר במטוסים פרטיים, שאתם לא יודעים לעשות את ההבחנה, כמו שאתם יודעים לעשות את ההבחנה ברכישת המטוס.

משה גפני: כשרוכשים את המטוס, יש מס קנייה, אם אין 85%, שימושים ציבוריים כמו מונית אוויר, כמו דברים שמשתמשים אתם לצורך אחר.

משה גפני: אם אי-אפשר לעשות את ההפרדה הזאת – לא תהיה לנו ברירה.

משה גפני: נצטרך לאשר, אבל דעו לכם שאנחנו חושבים שחסר בעבודה שלכם בעניין.

<ברוני חירמן: אנחנו בדקנו את האפשרות לסבסד את החברות הספציפיות על צריכת דלק.

<ברוני חירמן: משרד התחבורה לא יכול לעשות בקרה על כמויות דלק, שידווחו לנו הרבה חברות קטנות.

משה גפני: אני לא הצעתי לסבסד; אני הצעתי, שהמטוסים הפרטיים, שהם רק לצורך פרטי, בניגוד למס הקנייה, ששם צריך לבדוק שזה 85% לשימושים ציבורים, לא יקבלו את הפטור על המס.

משה גפני: זאת אמנה בין-לאומית.

<איריס וינברגר: למרות שכן הם יכולים תמיד גם לתדלק בחו"ל, כחלק מהנסיעות שלהם.

מיקי לוי: אדוני, אני מבקש לשקול העלאת מס הקנייה שמושת.

מיקי לוי: 15%.

<איריס וינברגר: אבל לא מקלים בצו הזה.

משה גפני: אני יודע.

מיקי לוי: מס קנייה שמושת על מטוסים פרטיים בגובה של 15% אני פה שומע – אני מבקש לעשות עבודה, שווה ערך, כמה הם צורכים בשנה, ובהתאם לכך להעלות את מס הקנייה, כי אז אני אצביע בעד.

משה גפני: אם אנחנו לא מצביעים היום- - -

מיקי לוי: אני אתך אדוני, אבל אתה יכול כיו"ר הוועדה לומר: גבירותיי ורבותיי רשות המסים, שאתם מאוד קרובים ללבי - אתם יודעים.

מיקי לוי: אתם תביאו עבודה.

משה גפני: כמה זמן אתם צריכים לעבודה כזאת?

משה גפני: אני מציע להתחיל לחשוב מעבר למה שהיה עד היום.

משה גפני: אנחנו לא שלמים עם זה.

משה גפני: נאשר את הצו - זה היום האחרון – אם לא נאשר, זה לא יהיה.

משה גפני: ביקשנו את זה לפני חצי שנה, ואתם נעתרתם לבקשתנו.

משה גפני: אנחנו בעד עשירים – שלא תהיה טעות.

משה גפני: הגמרא אומרת: רבי מכבד עשירים - כך הגמרא אומרת.

משה גפני: אנחנו מכבדים אנשים עשירים.

משה גפני: אנחנו רק לא חושבים שעל חשבון מע"מ ותרופות מצילות חיים, צריך לתת עוד כסף לעשירים.

משה גפני: אם יש כסף מיותר, שאפשר לתת אותו לעשירים, עדיף לתת אותו לאנשים שהם מעמד ביניים, והם צריכים תרופות מצילות חיים.

משה גפני: אני יכול להביא עוד הרבה דוגמאות.

משה גפני: מה שחבר הכנסת לוי מבקש, ואני מצטרף לבקשה – תעשו עבודה בעניין, ואז להעלות להם את מס הקנייה.

<איריס וינברגר: אולי נעשה עבודה ונציג לכם – העניין פה הוא לא רק אפשר להפריד ומה, אלא מה המחיר והעלויות של אכיפה כזאת, למה זה יביא הפערים במיסוי- - -

מיקי לוי: אין שום בעיה.

מיקי לוי: אני מדבר על העיקרון.

מיקי לוי: זה צורם את העין.

<קריאה: זה פחות ממיליון שקל בשנה.

<קריאה: יכול להיות שהמנגנון- - -

מיקי לוי: אם במקום 15, באופן חד-צדדי תגידי 25, זה לא יעלה שום מנגנון.

משה גפני: יש דבר שלא נמדד בכסף; יש דבר שנמדד בערך המוסרי של מה שאנחנו מאשרים בוועדה, והערך המוסרי – אנחנו מרגישים מאוד לא נוח עם זה שאנחנו מאשרים.

משה גפני: זה יכול להיות מיליון שקל, חצי מיליון או 2 מיליון – אנחנו לא יודעים בדיוק.

משה גפני: גם את לא יודעת בדיוק להגיד.

משה גפני: את יודעת בערך.

מיקי לוי: אבל אין שום מנגנון, כי אם במקום 15% זה יהיה – סתם לדוגמה – 25% - זה שורה בדוח.

<ברוני חירמן: לא משנה אם הטייס היה עשיר או לא.

מיקי לוי: לשיטתך, אני לא רוצה לחסוך בדלק של האימונים, אבל אני רוצה שהוא ישלם יותר מס קנייה, כדי שהוא יכסה את זה.

מיקי לוי: זה מה שאני אומר.

מיקי לוי: תבואו אנשי רשות המסים, תגידו: 16, 30, 28, 48 – אני לא יודע, תעשו את החישוב הכללי.

מיקי לוי: אני רוצה שהוא ישלם את זה במס קנייה.

מיקי לוי: אני לא רוצה להוריד את הדלק לשיטתך.

מיקי לוי: זה הכול.

מיקי לוי: ובמס קניה לא צריך שום מנגנון.

מיקי לוי: צריך לשנות את הרובריקה של המס.

משה גפני: בבקשה.

<תומר ניאזוף: תומר ניאזוף, משרד הביטחון.

<תומר ניאזוף: גם אנחנו מתנגדים לתיקון הצו הזה.

<תומר ניאזוף: לדעתנו, דווקא הנוסח הנוכחי, שפוטר- - -

משה גפני: למה לא באתם לפני חצי שנה?

<תומר ניאזוף: באנו גם לפני חצי שנה.

משה גפני: ואמרתם שאתם מתנגדים?

<תומר ניאזוף: לא.

<תומר ניאזוף: לפני חצי שנה האריכו את הוראת השעה על בנזין 100, את הפטור על בנזין 100, ואנחנו אמרנו שבנזין 95 ו-98 וביוף יולס, שהם דלקים נקיים יותר ומזיקים פחות לסביבה, לא מקבלים את הפטור הזה מחשש, שישמשו לשימוש ברכבים פרטיים.

משה גפני: אגב, מה זה הדממת חנוכה?

<תומר ניאזוף: זה אומר שהצבא נח בחנוכה.

<תומר ניאזוף: ביקשנו מעמיתינו, שלא יפתחו במלחמות.

משה גפני: הם נעתרו לבקשתכם, האויבים שלנו?

<תומר ניאזוף: ודאי.

משה גפני: למה אתם מתנגדים עכשיו?

<תומר ניאזוף: ביקשנו שבנזין 95 ו-98 גם יזכו לפטור, כשהם השימוש- - - הנוסח כרגע אומר:

<תומר ניאזוף: דלק שישמש לתצרוכת כלי טיס, כלומר בנוסח הנוכחי, דלק שאנחנו מייבאים, והוא 95 ו-98, והולך לכלי תעופה, עקרונית- - -

משה גפני: תשובה.

משה גפני: תסבירו.

משה גפני: לפי הצו, הוא אומר שזה יחול גם על זה.

משה גפני: זה מתחיל להיות מעניין.

משה גפני: דברו לפרוטוקול, שלא תיפול תקלה תחת ידינו.

משה גפני: אומר נציג צה"ל, לפי הנוסח הזה, זה גם חל על דלק 95 ו-98.

<שלומית ארליך: לפני כן, קובי, בוא נבהיר מה קורה היום בפועל בתעריף, ומה מבקשים לתקן.

<שלומית ארליך: היום הסעיף אומר: דלק המשמש לכלי טיס.

<שלומית ארליך: ממה שאני הצלחתי להבין מרשות המסים, גם הפרשנות שלהם ביחס למה שכתוב היום, לא הרחיבה את זה לגבי 95, 98.

<שלומית ארליך: מה שמבקשים לתקן עכשיו זה כך שיהיה כתוב קרוסין מסוג דלק סילוני המשמש לתצרוכת בכלי טיס.

משה גפני: מה זה קרוסין?

<שלומית ארליך: הדס"ל.

<שלומית ארליך: איך מזה אתם קוראים שזה חל לגבי כל דלק?

<תומר ניאזוף: כי כרגע רשום: דלק.

<תומר ניאזוף: לכן גם תיקנו את הצו על הבלו, כי היה כללי מדי, ובפרקטיקה לא היו פוטרים את ה-95 ו-98 לשימושים תעופתיים, אז תיקנו את זה כי אמרו: אתם מתנהגים לא לפי הוראות החוק.

<קובי בוזו: זה לא היה תיקון שהיתה לו משמעות פיסקלית.

<קובי בוזו: זה מבהיר לגבי זה.

<קובי בוזו: לגבי הבנזין 100, זו הוראת שעה.

<שלומית ארליך: קובי, תסביר מה עשיתם בתקופה שבה היה כתוב:

<שלומית ארליך: דלק המשמש לכלי טיס.

<שלומית ארליך: אתם עשיתם פרשנות צרה.

<קובי בוזו: נכון.

<קובי בוזו: נתנו פטור רק לדס"ל ובנזין 100, בלבד.

משה גפני: אבל דלק שמשמש- - -

<איריס וינברגר: כי ראינו את זה כדלקים שבעיקר משמשים לכלי טיס, ולא דלקים שיש להם- - -

<גיא גולדמן: הפרשנות היתה, סוג דלק שמשמש לכלי טיס.

<גיא גולדמן: דלק 95 הוא סוג בנזין מוטורי לרכבים, וקרוסין שעכשיו קבענו פה- - -

משה גפני: אין בעיה משפטית עם העניין הזה?

<קובי בוזו: אין.

<קובי בוזו: היה על זה בג"ץ.

משה גפני: מה את אומרת?

<שלומית ארליך: הם אומרים שזה מה שהם עשו עד עכשיו.

<שלומית ארליך: מבחינה משפטית, היה בעבר: דלק.

<שלומית ארליך: אפשר לפרש אותו בצורה רחבה יותר, אבל אומרים שבפועל לא פירשו את זה בצורה רחבה.

<שלומית ארליך: גם היה בג"ץ בעניין.

משה גפני: היה בג"ץ, ו- ?

<קובי בוזו: בג"ץ מגידו.

<קובי בוזו: טענות העותרים נדחו שם.

משה גפני: מה עוד?

<תומר ניאזוף: פרקטית אנחנו רוצים, בשביל שגם נוכל לתקן את ההתנהגות שלנו ולא להשתמש בבנזין 100, לקבל פטור גם על 95 ו-98.

משה גפני: זה רשות המסים לא מבקשת.

<תומר ניאזוף: זה אני מבין.

מיקי לוי: זה לא על השולחן כרגע.

<תומר ניאזוף: כרגע בייבוא זה אפשרי.

משה גפני: הבנת מה יעשו עם 95?

משה גפני: אני אבקש מחבר שלי שייבא דלק 95, וברכב שלי אני אסע עם זה.

<תומר ניאזוף: בצבא אנחנו יודעים לפקח היטב על כל ליטר דלק- - -

משה גפני: אבל המדינה זה לא רק צבא; המדינה היא גם אנשים עשירים, שנוסעים ברכבים, וייבאו דלק 95, ולא ישלמו מס.

<תומר ניאזוף: אני מסכים, אבל בשביל לעודד את השימוש בדלקים נקיים- - -

משה גפני: עכשיו אני מבין הכול.

משה גפני: כשיגיע לכאן תקציב הביטחון, אחד הדברים שנדון עליהם זה לתת לכם פטור על דלק, ואז יהיה פחות כסף בתקציב הביטחון.

משה גפני: אנחנו לא מדברים רק על הצבא; אנחנו מדברים על המדינה, אנחנו מדברים על מצב שבו אם תתקבל החלטה, לפטור גם את דלקים 98 ו-95, זה בסדר.

משה גפני: נדון בעניין הזה, ואז זה יחול גם על הצבא וגם על האזרחים.

משה גפני: אין הבדל בין הצבא לכל סוג אחר, אלא אם כן נגיד שנוריד את הרווח הזה מתקציב הביטחון.

משה גפני: יש לנו פה דיון על תקציב הביטחון באיזשהו שלב.

משה גפני: אז אנחנו רושמים לנו את הדברים שלך.

משה גפני: אנחנו לא מקבלים אותם.

משה גפני: אני מתנצל.

<שלומית ארליך: צו תעריף המכס הוא צו שמתפרסם קודם כל, ואז אחר כך מובא לאישור ועדת הכספים.

<שלומית ארליך: הצו נמצא בתוקף כבר מ-1 בספטמבר.

<שלומית ארליך: עד עכשיו למה לא פניתם לרשות המסים, לא עשיתם הידיינות בעניין?

<תומר ניאזוף: לא קיבלנו את זה.

<תומר ניאזוף: צריכים לבדוק את זה.

משה גפני: מה תפקידך?

<תומר ניאזוף: ראש מדור תקציבי חיל אוויר ודלקים, אגף תקציבים.

משה גפני: כמה זמן ייקח לכם את מה שמיקי לוי ביקש ושאני מצטרף אליו – לבדוק את העניין הזה?

משה גפני: אנחנו מרגישים לא נוח עם העניין הזה.

משה גפני: אולי להעלות את מס הקנייה, לראות במה מדובר.

<איריס וינברגר: אנחנו דנים היום בכל מקרה בכל הנושא של האכיפה על מטוסים פרטיים.

משה גפני: אם אתם דנים בכל מקרה, כלומר אנחנו שקופים.

משה גפני: אנחנו לא בעניין.

משה גפני: איך אנחנו נהיה בעניין, כדי להכריח אתכם שתתחשבו גם בנו?

<איריס וינברגר: זה מה שאני אומרת – בכל מקרה יש עכשיו דיונים בעניין.

משה גפני: כמה זמן אנחנו מקבלים תשובה למה שמיקי לוי העלה?

<גיא גולדמן: חצי שנה.

משה גפני: לא.

משה גפני: זה הרבה זמן.

<גיא גולדמן: התלבטתי עם יותר.

משה גפני: לא.

משה גפני: שלושה חודשים.

משה גפני: יכול להיות שהמסקנה תהיה שאין אפשרות לעשות את זה.

<איריס וינברגר: סוף מרס.

משה גפני: שיהיה נימוק.

משה גפני: שנדע להסביר, למה אנחנו עושים דבר כזה.

משה גפני: הדבר הזה מצפונית לא כל כך אהוב עלינו.

<איריס וינברגר: סוף מרס זה בסדר?

משה גפני: לא.

משה גפני: תחילת מרס.

<איריס וינברגר: לקראת פסח.

משה גפני: לא.

משה גפני: תחילת מרס.

משה גפני: סוף מרס זה פגרה.

<איריס וינברגר: דצמבר זה חודש כמעט אבוד.

משה גפני: ינואר, פברואר.

משה גפני: אמצע מרס.

<איריס וינברגר: בסדר.

משה גפני: אני מבקש להביא להצבעה את צו תעריף המכס שדנו עליו עכשיו.

משה גפני: מי בעד אישור הצו – ירים את ידו.

משה גפני: מי נגד?

משה גפני: מי נמנע?

משה גפני: הצבעה בעד אישור הצו – פה אחד צו תעריף המכס והפטורים ומס קנייה על טובין (תיקון מס' 16 והוראת שעה מס' 13), התשע"ה-2015 (פרט 411 מתן פטור ממ"ק לקרוסין מסוג דלק סילוני המשמש לתצרוכת בכלי טיס (דס"ל)), אושר.

משה גפני: אושר פה אחד.

משה גפני: תודה רבה, הישיבה נעולה.